53 வயதான ராஜ்கோபால் உணவு பாதுகாப்பு தொழில்நுட்பத்தில் பயிற்சி பெற்று பஞ்சாப் வேளாண் பல்கலைக்கழகத்தில் சான்றிதழும் பெற்றுள்ளார். கர்நாடக தொழில்துறை மேம்பாட்டு வாரியம், கர்நாடக மாநில சிறு தொழில்கள் மேம்பாட்டு நிறுவனம் ஆகியவற்றின் முன்னாள் தொழில்துறை ஆலோசகரான இவர் கரும்பு சாறு உற்பத்தியை பரவலாக்கவேண்டும்; ஒழுங்குபடுத்தப்படாத துறையை ஒழுங்குபடுத்தவேண்டும்; ஓராண்டு வரை கெடாமல் இருக்கக்கூடிய ஆர்கானிக் கரும்பு சாறை வழங்கவேண்டும் ஆகியவற்றையே நோக்கமாகக் கொண்டுள்ளார். தற்போது இயந்திரங்களை வாங்கவும் தொழிற்சாலையை அமைக்கவும் முதலீட்டை எதிர்நோக்கியுள்ளார்.